Etter overgivelsen trakk Cronstedt seg tilbake, i motsetning til andre svensk-finske offiserer som gikk i russisk tjeneste. I både Sverige og Finland ble han ansett som en forræder for overgivelsen av borgen, i diktverket av den finske nasjonaldikteren Johan Ludvig Runeberg får han hard medfart. Cronstedt anså imidlertid at han hadde handlet korrekt i situasjonen og fortsatte resten av livet å bære sine svenske medaljer.